Daarvandaan volg ons die pad vir 2 km tot by Fransmanshoek met die ongelooflike uitkykpunt oor die see.
Nou ry ons oor die Gouritzrivier om 15 km verder by die Cansa roete aan te sluit wat ons vir 28 km gaan besig hou in die duineveld fynbos.
Ons eindig baie na aan die Gouritzrivier mond 15 KM en as daar tyd is, kan die waaghalsiges dalk nog ‘n bungy spring maak.
Miskien sal ons die vertrektyd effens vervroeg omdat vandag die hoogtepunt van die toer is.. Ons sal die Vrydagaand saam besluit.
Nou draai ons af verby die Diepwalle bosboustasie in ander deel van die bosse in op ‘n paadjie waarvan baie min mense weet. Hier was jare gelede ‘n goudmyn. Ek was self nog nie daar nie, maar ons het ‘n gids wat vir ons gaan wys wat nog oor is van die mynery... Ongelooflik. Dit is so ruig dat ‘n helicopter wat daar geval het, eers na sewe jaar gevind is. Die pad is egter mooi oopgesaag net vir ons.
Ek beveel egter sterk aan dat ons die ou Prins Alfred Pas vat vanaf Knysna wat ons naby Uniondale weer op die hoofpad Transvaal toe uitbring. Dit gaan ‘n uur langer neem, maar dis regtig baie mooi en jy kan dit op jou eie doen.
Ons voorsien tweerigting radios vir al die voertuie. Sorg asb dat daar ‘n aansteker sok beskikbaar is.